**Ministru kabineta noteikumu projekta**

„Grozījumi Ministru kabineta 2010.gada 17.augusta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2010.gada 17.augusta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība” (turpmāk – noteikumu projekts) izstrādāts ievērojot: 1. Ministru kabineta 2013.gada 9.jūlija sēdes protokollēmuma Nr.39 (45.§ 2.punkts) noteikto, ka Izglītības un zinātnes ministrijai sadarbībā ar Labklājības ministriju līdz 2014.gada 1.februārim uzsākt elektronisku datu apmaiņu starp Valsts izglītības informācijas sistēmu (turpmāk - VIIS) un Veselības un darbspēju ekspertīzes ārstu valsts komisijas Invaliditātes informācijas sistēmu.
2. Ministru kabineta 2013.gada 3.decembra sēdes protokollēmuma Nr.64 (48.§ 5.3.punkts) noteikto, ka informācija par iegūtajām pedagogu profesionālās darbības kvalitātes pakāpēm iekļaujama VIIS un Izglītības likuma 14.panta 30.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir nodrošināt VIIS datu pieejamību un integritāti atbilstoši aktuālajai informācijai un faktiskajam izglītības procesam, tādā veidā, paaugstinot datu kvalitāti un izglītības procesu pārvaldes pilnveidi.Šobrīd VIIS netiek uzkrāti pilnīgi dati par īstenotajām izglītības programmām un minētā nepilnība liedz iegūt pilnvērtīgu informāciju par īstenotajām izglītības programmām dažādos izglītības veidos un pakāpēs. Arī iestāžu struktūrvienību, kurās faktiski īsteno mācību procesu, dati netiek uzkrāti.Šobrīd VIIS trūkst datu par pedagogu profesionālās darbības kvalitātes pakāpēm, kas tiešā veidā ietekmē darba samaksas aprēķinu. Noteikumu projekts paredz no 2014.gada 1.jūnija deleģēt attiecīgo datu ievadi katrai izdevējiestādei, taču no 2009. līdz 2014.gada 31.maijam iegūto profesionālās darbības pakāpju ievadi, izmantojot datu importa risinājumus nodrošinās IZM.Saskaņā ar IZM izstrādāto metodiku „Pedagogu profesionālās darbības kvalitātes novērtēšanas sistēmas apraksts un metodika”[[1]](#footnote-1), šā gada jūnijā visas iesaistītās pašvaldību izglītības pārvaldes/speciālisti no IZM saņems informāciju par 2012./2013.m.g un 2013./2014.m.g. iegūtajām attiecīgā novada/pilsētas pedagogu profesionālās darbības kvalitātes pakāpēm un apliecību izsniegšanas kārtību saskaņā ar Ministru kabineta noteikumu projektā "Pedagogu profesionālās darbības kvalitātes novērtēšanas kārtība" (VSS-249) paredzēto. VIIS lietotājiem (izglītības iestādēm) šobrīd nav tiesiska pamata apstrādāt izglītojamā dzimšanas apliecības datus, kas tiek saņemti no Iedzīvotāju reģistra un ko izmanto izglītojamā personas lietas noformēšanai saskaņā ar Ministru kabineta 2005.gada 18.oktobra noteikumu Nr.779 „Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju” noteikto.Šobrīd izglītības iestādei informācijas ieguve par sodāmību jāveic gan par potenciālo, gan esošo darbinieku, pamatojoties uz Izglītības likuma 50.pantu un Bērnu tiesību aizsardzības likuma 72.panta ceturtajai daļu. Šo informācijas izglītības iestādes apmaiņu veic fiziskā veidā (nosūtot vēstuli papīra formā) ar Iekšlietu ministrijas Sodu reģistru. Ņemot vērā pastāvošo praksi izglītības iestādes vadītājam sistēmā šobrīd nav informācijas par potenciālā darbinieka Sodu reģistrā iekļautajām ziņām un līdz ar to attiecīgā informācija (pieprasījumi) tiek iegūta par visiem jaunajiem darbiniekiem, tādā veidā radot ļoti lielu administratīvo slogu savai iestādei un Iekšlietu ministrijas IC. Noteikumu projekts paredz atvieglot informācijas apriti, nodrošinot automātisku elektronisko datu apmaiņu starp VIIS un Sodu reģistru.Atbilstoši Izglītības likuma 50.pantam un Bērnu tiesību aizsardzības likuma 72.panta ceturtajai daļai ziņas atkārtoti jāpārbauda ne retāk kā reizi gadā. Reģistrējot jaunu darbinieka piederību VIIS starpsistēmu saskarne nodrošinās tūlītēju datu pārbaudi Sodu reģistrā un pozitīvas atbildes rezultātā atgriezīs norādi par attiecīgās personas datu esamību Sodu reģistrā, nespecificējot to saturu.Savukārt, saskaņā ar Bērnu tiesību aizsardzības likuma 72.panta ceturto daļu šāda datu automātiskā apmaiņa būs pieejama atbildīgajām personām pēc viņu iniciatīvas, bet jāveic ne retāk kā vienu reizi gadā. VIIS uzturēšanas ietvaros plānots papildināt atskaišu katalogu, lai vienā datu apmaiņas pieprasījuma reizē varētu saņemt kopēju informāciju par visiem nodarbinātajiem. Minētā funkcionalitāte šajā tiesiskajā ietvarā ir attiecināma tikai uz pedagogiem. Tehniski VIIS un Sodu reģistra starpsistēmu saskarne nodrošina datu apmaiņu par visām nodarbinātajām personām.Gadījumos, kad atbildīgā persona, veicot iestādes personāla pārbaudi VIIS ir saņēmis atbildi „Attiecībā uz Jūsu norādītajiem kritērijiem ir nepieciešama papildu pārbaude, līdz ar to aicinām nosūtīt pieprasījumu IeM Informācijas centram” (norāde), atbildīgā persona nosūta Sodu reģistram rakstisku pieprasījumu atzinuma sniegšanai par attiecīgo personu, norādot datu pieprasījuma pamatojumu un datu izmantošanas mērķi.Informācijas apmaiņa par pārējām (nepedagoģiskā personāla) personām tiks elektroniski nodota Sodu reģistram saskaņā ar starpresoru vienošanos līdz attiecīgajiem grozījumiem normatīvajos aktos. Šobrīd VIIS personu reģistrā ir pieejama informācija par aptuveni 600 personām un par tām informācijas apmaiņa ar Sodu reģistru elektroniski nenotiek.IZM plāno veikt nepieciešamos grozījumus normatīvajos aktos, lai no 2015.gada 1.septembra nodrošinātu visu izglītības iestādēs nodarbināto uzskaiti.Šobrīd profesionālās izglītības iestādes neveic pilnvērtīgu pedagogu darba samaksas tarifikācijas procesu VIIS vidē. Ņemot vērā, ka 2014./2015.m.g. 1.semstra laikā IZM plāno aprbēt jaunu pedagogu darba samaksas modeli un no 2015./2016.m.g. nodrošināt tā ieviešanu, noteikumu projekts paredz noteikt profesionālo izglītības iestāžu pedagogu tarifikācijas datu ievadi no 2015.gada 1.septembra. Līdz minētajam termiņam IZM nodrošinās nepieciešamās VIIS funkcionalitātes darbības pielāgošanu jaunā darba samaksas modeļa (t.sk. profesionālajām izglītības iestādēm) prasībām.Lai nodrošinātu šādu funkcionalitāti līdz šā gada 31.jūlijam paredzēts noslēgt līgumu par VIIS uzturēšanas pakalpojumiem, par ir ticis izsludināts atklāts konkurss. Minētā līguma ietvaros plānots nodrošināt profesionālo izglītības iestāžu vajadzību izpēti un VIIS funkcionalitātes pilnveidi.Noteikumu projekts paredz nodrošināt automātisku informācijas apmaiņu arī ar Veselības un darbspēju ekspertīzes ārstu valsts komisijas Invaliditātes informatīvā sistēmu, lai nodrošinātu izglītojamo asistentu pakalpojumu pārvaldību.Noteikumu projekts paredz precizēt VIIS pieejamo informāciju attiecībā uz pedagoga un izglītojamā adresi saskaņā ar Iedzīvotāja reģistra likuma un Dzīvesvietas deklarēšanas likuma normām. |
| 3. | Projekta izstrādē iesaistītās institūcijas | Izglītības un zinātnes ministrijaRīgas domes Izglītības, kultūras un sporta departamentsKultūras ministrijaIzglītības kvalitātes valsts dienests |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrijaIzglītības kvalitātes valsts dienestsIekšlietu ministrijas Informācijas centrs3000 VIIS lietotājus |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietvaros plānotās tiesību normas palielina administratīvo slogu izglītības iestādēm pamatā, aktualizējot informāciju VIIS, kas šobrīd atrodas citos datu nesējos esošo. Tomēr vidējā un ilgtermiņā turpmākā informācijas aprites slogs starp nozares iesaistītajām pusēm mazināsies, ņemt vērā tikai aktuālās informācijas ievadi. |
| 3. | Administratīvo izmaksu monetārs novērtējums | Valsts pārvaldes institūcijām (t.sk. atvasinātām publiskām personām – skolām):* vienreizējas izmaksas – 15 777,8 EUR
* gada laikā – 7 339,2 EUR

Aprēķins balstīts uz Centrālās statistikas pārvaldes datiem par vidējo darba samaksu (2013.gada 4.ceturksnī) ministrijās, centrālajās valsts iestādēs un citās valsts struktūru iestādēs kā arī izglītības nozarē.Aprēķinā izmantoti VIIS pieejamie dati, IKVD un IZM rīcībā esošie dati par iestādēm, pedagogiem, uzturēšanas izmaksām, mācību programmām u.c aprēķinā nepieciešamajām pozīcijām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (euro) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 22 000 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 22 000 | 0 | 0 | 0 | 0 |
| 1.2. valsts speciālais budžets |  | 0 | 0 | 0 | 0 |
| 1.3. pašvaldību budžets |  | 0 | 0 | 0 | 0 |
| 2. Budžeta izdevumi: | 22 000 | 0 | 0 | 0 | 0 |
| 2.1. valsts pamatbudžets | 22 000 | 0 | 0 | 0 | 0 |
| 2.2. valsts speciālais budžets |  | 0 | 0 | 0 | 0 |
| 2.3. pašvaldību budžets |  | 0 | 0 | 0 | 0 |
| 3. Finansiālā ietekme: |  | 0 | 0 | 0 | 0 |
| 3.1. valsts pamatbudžets |  | 0 | 0 | 0 | 0 |
| 3.2. speciālais budžets |  | 0 | 0 | 0 | 0 |
| 3.3. pašvaldību budžets |  | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins | Projekts šo jomu neskar |
| 6.2. detalizēts izdevumu aprēķins | Projekts šo jomu neskar |
| 7. Cita informācija | Noteikumu projekts tiek īstenots Izglītības un zinātnes ministrijas valsts budžeta programmā 07.00.00 “Informācijas tehnoloģiju attīstība un uzturēšana izglītība, Microsoft līguma un projektu nodrošināšana” piešķirto līdzekļu ietvaros. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekta paredzēto grozījumu 9.punkts saistīts ar Noteikumu projekta "Pedagogu profesionālās darbības kvalitātes novērtēšanas kārtība" (VSS 13.03.2014, 10#12) 1.pielikumā minētās apliecības datiem. |
| 2. | Atbildīgā institūcija | Izglītības un zinātnes ministrija  |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | IZM struktūrvienību organizētajos informatīvajos klātienes semināros pašvaldību izglītības pārvalžu un nodaļu pārstāvji ir informēti par plānotajām izmaiņām VIIS. Regulāra komunikācija ar ieinteresētajām pusēm tiek nodrošināta tiešsaistes semināros saistībā ar VIIS funkcionalitāti. |
| 2.  | Sabiedrības līdzdalība projekta izstrādē  | Noteikumu projekta izstrādē netieši ir piedalījušies pašvaldību izglītības pārvalžu, izglītības nodaļu pārstāvji, sniedzot komentārus par izmaiņu vajadzībām VIIS.  |
| 3. | Sabiedrības līdzdalības rezultāti  | Nav  |
| 4. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrijaIzglītības kvalitātes valsts dienestsIekšlietu ministrijas Informācijas centrsIzglītības iestādes (izņemot augstākās izglītības un pieaugušo izglītības iestādes) |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
| Cita informācija | Nav |

*Anotācijas V un VI sadaļa – projekts šīs jomas neskar.*

Izglītības un zinātnes ministre I.Druviete

Vīza: valsts sekretāre S.Liepiņa

19.06.2014 11:43

1549

R.Kalvāns

67047918, rudolfs.kalvans@izm.gov.lv

1. http://izm.izm.gov.lv/pedagogiem/PPDKN/9209.html [↑](#footnote-ref-1)